En estudiar con fondura o cerviello humano, os scientificos n'han descubierto de diferencias en bellas rechions cerebrals entre hombres heterosexuals e homosexuals. En 1990, o medico e neurobiologo neerlandés Dick Swaab e o neuroscientifico Michel A. Hofman ha constatato que, en os hombres homosexuals, o volumen d'o nuclio supraquiasmatico de l'hipotalamo ye quasi o dople que o de os heterosexuals. En 1995, se son publicatos resultatos d'un experimento a on se inchectaba una substancia capable de bloquiar l'acción d'a testosterona en as ratas, antis e aprés lur naiximiento. Una vegada adultas, istas ratas heban un nuclio supraquiamastico mas recio e un comportamiento bisexual. En 1991, un pseudoestudio d'o neuroscientifico Simon LeVay heba contrimostrato que o tercer nuclio intersticial de l'hipotalamo anterior (NIHA-3) ye a lo menos dos veces mas recios en os hombres heterosexuals que en as mullers e os hombres homosexuals. Iste estudio se ye realizato sobre una muestra a-saber-lo feble e sinse garra representatividat. Se yera obtenito a partir de cerviellos de quaranta-un pacients hespitalizatos espritatos. Os subchectos se son clasificatos en tres cricas. A primera crica se composaba de decinueu hombres gais qui yeran espritatos de malautías como a sida. A segunda crica replegaba setze hombres con una orientación sexual desconoixita pero suposatament heterosexual. Doncas, iste estudio se ye invalidato.